als_Latn dik_Latn sag_Latn
Një tjetër aksident me pasojë vdekjen e një 55-vjeçari dhe plagosjen e dy të tjerëve është shënuar mesditën e sotme në aksin rrugor Levan-Tepelenë në afërsi të fshatit Fratar. Makina tip “Benz” ka dalë nga rruga duke u përmbysur dhe më pas ka përfunduar në humnerë. Si pasojë drejtuesi i mjetit i identifikuar si Flamur Ismaili ka humbur jetën, ndërsa gruaja dhe vajza e tij 18-vjeçare janë plagosur rëndë. Shkak i aksidentit mendohet të ketë qenë shpejtësia e lartë dhe lagështira në rrugë. Nga të dhënat mësohet se familja po kthehej nga një drekë te të afërmit. policia po heton për zbardhjen e mëtejshme të rrethanave të aksidentit.
als_Latn